Diari Oficial de la Generalitat Valenciana


Sumari del DOGV 9472, del 17-11-2022 (2022/10458)

ACORD d'11 de novembre de 2022, del Consell, pel qual s'autoritza modificar els límits per a adquirir compromisos de despesa amb càrrec a exercicis futurs, imputables a la línia S8349, «Beques de formació i especialització en matèria de memòria democràtica», del capítol 4 del programa 126.70, Qualitat democràtica, de la Conselleria de Participació, Transparència, Cooperació i Qualitat Democràtica. (VL 22.001/22-047).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9472

Data del DOGV
:   17-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10353


Data del document
:   11-11-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'11 de novembre de 2022, del Consell, pel qual s'autoritza modificar els límits per a adquirir compromisos de despesa amb càrrec a exercicis futurs, imputables a la línia S8349, «Beques de formació i especialització en matèria de memòria democràtica», del capítol 4 del programa 126.70, Qualitat democràtica, de la Conselleria de Participació, Transparència, Cooperació i Qualitat Democràtica. (VL 22.001/22-047). [2022/10034]  
  
El pressupost del programa 126.70, Qualitat Democràtica, inclou en el seu annex de transferències i subvencions corrents la línia de subvenció de concurrència competitiva S8349, «Beques de formació i especialització en matèria de memòria democràtica», dotada amb 30.000 euros, amb càrrec a la qual i per Resolució de 5 d'abril de 2022, de la Conselleria de Participació, Transparència, Cooperació i Qualitat Democràtica, es van convocar dues beques per a la realització de pràctiques professionals en matèria de memòria democràtica en la Direcció General de Qualitat Democràtica, Responsabilitat Social i Foment de l'Autogovern, posteriorment per Resolució de 15 de juliol de 2022, es va ampliar el termini per a dictar i publicar la resolució de concessió d'aquestes beques, començant el termini per a l'exercici d'aquestes l'1 de novembre de 2022, i finalitzant el 31 d'octubre de 2023. Conseqüència d'aquesta ampliació del termini s'ha incrementat l'import de les mateixes imputable a l'anualitat 2023.  
Per tot això, l'esmentada conselleria, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions, atesa la necessitat d'adequar el crèdit previst per als exercicis 2022 i 2023 per a poder efectuar el pagament de les beques, ha proposat una ampliació del límit quantitatiu per a assumir compromisos de despesa pluriennal, en l'anualitat 2023 amb càrrec a la línia S8349, «Beques de formació i especialització en matèria de memòria democràtica».  
En conseqüència, d'acord amb l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell  
  
  
ACORDA  
  
Primer i únic  
Autoritzar l'ampliació del límit quantitatiu que estableix l'article 40.3 de la Llei 1/2015 d'hisenda pública, del sector públic instrumental i de subvencions, per a assumir compromisos de despesa amb càrrec a la línia S8349 del capítol 4 del programa 126.70, Qualitat democràtica, d'acord amb el següent detall:  
  
Exercici Límit actual Límit modificat  
2023 21.000,00 24.000,00  
  
  
  
València, 11 de novembre de 2022  
  
La consellera secretària,  
AITANA MAS MAS